Die armste president in die wêreld, Jose Mujica | Die Vryburger
Die president van Uruguay, José Mujica, het ‘n unieke bynaam, veral vir ‘n president: “el presidente mas pobre” (vertaling: “armste president”).
Die 77-jarige president het onlangs aan die Spaanse koerant El Mudo bevestig dat hy ongeveer 90% van sy presidensiële salaris as ‘n donasie teruggee, wat hom die armste maar ook die vrygewigste president in die wêreld maak.
Volgens die president ontvang hy $12,500 per maand waarvan hy slegs $1,250 in sy sak steek. Hy sê hy kan daarmee uitkom. “Ek kan op so min geld leef en moet dit doen want daar is talle inwoners van Uruguay wat op minder moet leef,” sê hy.
Hy en sy vrou , ‘n senator, wat ook ‘n gedeelte van haar salaris teruggee, woon in ‘n plaashuis in Montevideo. Sy grootste uitgawe is sy Volkswagen Beetle wat vir $1,945 gewaardeer is.
Dit is ook te verstane dat sy land tans bekend staan as die een met die minste korrupsie. Self het Mujica nie ‘n bankrekening of skuld nie en hy geniet die een ding wat geen geld kan koop nie, die geselskap van sy hond, Manuela.
5 thoughts on “Die armste president in die wêreld, Jose Mujica”
Clint November 13, 2012 at 2:45 pm
Oh but for more of you my President.
Edgar November 13, 2012 at 8:23 pm
Ons kan slegs wens en bid.
Vaandrig November 14, 2012 at 1:43 am
Was dit Jimi Hendrix wat so-iets gesê het “When the love of power turns into the Power of Love, then there will be peace on earth”?
Dit sal nie help om hierdie Man met presidente en politice elders in die wêreld te vergelyk nie. Hulle het diit nie in hulle om te doen wat die genoemde President en sy gade doen nie, dit is vir hulle ‘n totaal vreemde begrip. O, dagsê Zuma en Mugabe.
Ek haal my hoed vir julle af, mnr. President van Uruguay en gade.
Dankie aan die Vryburger vir hierdie berig. Dit is werklik verkwikkend om van so-iets te lees.
Johann Botha November 14, 2012 at 1:54 am
Ja, dit is verkwikkend om daarvan te lees. In Suid-Afrika leef ‘n groot deel van die bevolking onder uiters armoedige en haglike omstandighede maar huise teen ‘n koste van R250 miljoen, weelde motors en luukse vliegtuie is aan die orde van die dag vir die President, praat nie eers van burgemeesters van plaaslike besture waar die riool ater deur die strate loop nie maar meneer moet ‘n koniklike salaris en motor kry.
Stefaans March 17, 2013 at 10:59 am
Hieronder 2 aanhalings van wat genoemde President gesê het: –
“I don’t feel poor. Poor people are those who only work to try to keep an expensive lifestyle, and always want more and more.”
“If you don’t have many possessions then you don’t need to work all your life like a slave to sustain them, and therefore you have more time for yourself.” (Hhmm ja, en vir jou gesin.)
Ons val mos vir advertensie-gedrewe veldtogte wat ons meer en meer laat koop, onnodige goed wat ons minder en minder kan bekostig.